Wood Farm hadde også en egen kokk og en tjenestepike. John hadde også en egen lærer, Henry Peter Hansell (1863–1935). Et eget område ble satt av til ham i haven, merket med en plakett der det stod «Prins Johns have». Det var også egne gartnere som hjalp ham å holde haven i stand. Innendørs hadde han sine bøker, en tråbil (som han ble fotografert i) og et lite tog. Familiebilder viser ham syklende og ridende uten assistanse.